Troues en Gesinne: Gerrie en Madelein Troue - Brandfort
Gerrie en Madelein Troue - Brandfort
Ek het gister die voorreg gehad om Gerrie en Madelein se troue by Amanzi naby Brandfort af te neem. Dit was 'n heerlike dag, en die bruid het stralend gelyk met 'n rok wat haar ma, Marietjie, gemaak het:
Marietjie het haar voorbereiding by die Ou Pastorie gastehuis op Brandfort gedoen.
Daarna het ons almal die lekker grondpad wat vol uitdagings is na die wonderlike reenseisoen aangedurf na Amanzi, waar Ds Charles Mitchell die paartjie in die eg verbind het met 'n pragtige preek oor plig vs vrug.
Kort nadat die diens afgehandel is, het ons met 'n wilbesigtingsvoertuig na die dam naby die onthaalsaal gery vir foto's:
Met 'n vinnig sakkende son was daar pragtige wolke in die lug, met wonderlike beloftes vir 'n pragtige huwelik:
Die onthaalsaal was pragtig, en die aand 'n wonderlike ervaring waar aandag aan elke klein detail van die onthaal gegee is, en elke gas soos 'n eregas kon voel!